dh-unibe/image-text_koenigsfelden-charters-post-1500 huggingface dataset:
Ich, hˀr Bˀchtold von Rinach, rittˀ, kùnd allen dien, die disen brief an sehend odˀ hoͤrrent
lesen, ✳ daz ich muͦtwilleklich ✳ un̄ mit gesundem libe lutˀlich durch got, ✳ durch miner sel heil willen
un̄ aller miner vordren sel heil willen ✳ han gemacht an die capelle da ze Loͧpsperg zewei ✳
viertel kˀnen geltes ✳ inder er miner vroͧwn sant Reglin, ✳ dù da liphaftig lit, ✳ von minem
lidigen eigen ✳ un̄ guͦte da ze ✳ Seon, ✳ da Heinrich der Soͤibe uffe gesessen ist un̄ daz guͦt bùwent
ist, ✳ also daz ein wasliecht wachsliecht ewsilich brinnen sol uffen dem altar, so der cappelan messe
sprichet oldˀ singet, ✳ un̄ sol daz liecht zewirent inder wchun brinnent sin uffen dem altar,
so dˀ cappelan messe spricht, als vor gescͥben ist, ✳ un̄ von dien vorgen̄ zewein viertel kˀnen geltes
so sin eim cappelan ze Loͧpsperg werden ✳ sechs phennīg geltes, ✳ daz er min ✳ un̄ miner vordren
sol gedenc si, ✳ un̄ vergien oͧch öffenlich an disem brief fùr mich ✳ un̄ min erben, ✳ daz wir des
wer sin ✳ an geislichem ✳ un̄ an weltlichem gerichte, ✳ als vor gescͥben stat. ✳ wer oͧch, daz ich zewei ✳
viertel sinē geltes ze koͧfenne funde ✳ dù der cappelle naher gelegen werin, ✳ so sùn mir dù
vorgen̄ zewei viertel kˀnē geltes lidig sin. ✳ gezùg, die hie bi waren, sint dis: hˀr Friderich
dˀ tchegan von Stoͧfen, hˀr Johans, lùprestˀ ze Seun, ✳ un̄ hˀr Johans, lùpriestˀ ze Goͧwēstein. ✳ un̄
daz dis vest un̄ war si, ✳ so henke ich, dˀ vorgen̄ hˀr Bˀchtold von Rinach, ✳ fùr mich ✳ un̄ min erben
min ingesigel an disen brief zuͦ einem urkùnde der vorgescͥben dinge. ✳ dirre brief wart
geben ze Goͧwenstein an dem zistag nach sant Jacobes tag, ✳ do man zalt von gotes gebùrt
drùzehen hundert jar, dar nach in dem drù ✳ un̄ drisigosten jare. ✳
Königsf. 129
333
Loùpsperg ✳
Staatsarchiv
AARGAU
K
I ✳ 13
iij